
HAMAARE NABI: KE AKHLAAQ WA 

AADAAT 


Hamaare Nabi#®: sab se muhabbat se milte the, Aap 
kisi ko bura bhala nahin kehte the. 


Hamaare Nabi bahot bahaadur aur taaqatwar the. 


Hamaare Nabi#“« mazboot iraade waale aur buland 
himmat the. 

Hamaare Nabiz#x bahot sakhi the, kabhi kisi ko 
khaali haath nahin lautaate the. 

Hamaare Nabi“ kabhi apni zaat ke liye kisi se badla 
nahin lete the. 

Hamaare Nabiz®: takleef pahonchaane waalon ke 
liye duaa-e-khair karte the. 

Hamaare Nabiz®s susti aur kaahili ko bahot na 
pasand farmaate the. 

Hamaare Nabi#** ameer-o-gareeb, aaqaa-o-gulaam 
har ek ke saath baraabari ka sulook karte the. 
Hamaare Nabi“ apne oopar zulm karne waalon ko 
maaf kar diya karte the. 

Hamaare Nabix“s bahot sharmeele the, hamesha 
nigaah neechi rakhte the. 

Hamaare Nabis#x khaane peene aur pehanne mein 
saadgi ikhtiyaar karte the. 

Hamaare Nabi#®x bahot mehmaan nawaaz the. 

Hamaare Nabi«“* musee-baton aur aazma-aishon 
par sabr karte the. 


Hamaare Nabiz#: Allah ki bahot ziyaada ibaadat 
karte the. 


Hamaare Nabiz#« ghar ke chhote mote kaam khud 
kar liya karte the. 


Hamaare Nabix* safaai ko pasand karte the aur 
gandagi se nafrat karte the. 


Hamaare Nabi“: ki zindagi ke baare mein un 
baaton ko jama kiya gaya hai jin ka jaanna bahot 
zaroori hai. 


Sawaal: Nabi kise kehte hain? 
Jawaab: Nabi Allah Taala ke nek bande hote hain, jo 
Allah Taala ke ahkaam Allah ke bandon tak 
pahonchaate hain. 


Sawaal: Hamaare Nabi ka naam kya hai? 
Jawaab: Hamaare Nabi ka naam _ Hazrat 
Muhammad hai. [Seeratun Nabavi Ibne Hishaam: 1/237] 


Sawaal: Hamaare Nabi#“* kahaan paida huwe? 
Jawaab: Hamaare Nabiz#s Makkah Mukarramah 
mein paida huwe. [Aalaamun Nubuvva : 1/198] 


Sawaal: Hamaare Nabi* kab paida huwe? 
Jawaab: Hamaare Nabiz#« Rabiul Awwal ke mahine 


mein peer ke din paida huwe. [Seeratun Nabavi Ibne 
Hishaam: 1/294] 

Sawaal: Hamaare Nabix* ke waalid ka naam kya hai? 
Jawaab: Hamaare Nabi; ke waalid ka naam 
Abdullaah hai. [Seeratun Nabavi Ibne Hishaam: 1/294] 


Sawaal: Hamaare Nabi“ Ki waalida ka naam kya hai? 
Jawaab: Hamaare Nabi: ki waalida ka naam 
Aamina hai. [Seeratun Nabavi Ibne Hishaam: 1/305] 


Sawaal: Hamaare Nabi“ ke dada ka naam kya hai? 
Jawaab: Hamaare Nabix#« ke dada ka naam Abdul 
Muttalib hai. [Seeratun Nabavi Ibne Hishaam: 1/305] 


Sawaal: Hamaare Nabis*s ke chacha Ginhon ne Aap=* 
ki parwarish ki) ka naam kya hai? 
Jawaab: Hamaare Nabit#x ke chacha ka naam 
Ginhon ne Aap#“s ki parwarish ki) Abu Taalib hai. 
[Seeratun Nabavi Ibne Hishaam: 1/318] 


Sawaal: Hamaare Nabi“ ke kitne bete the? 
Jawaab: Hamaare Nabis ke teen bete the; 

(1) Abdullaah#, (2) Qaasim#, (3) Ibraheem22. 
[Seeratun Nabavi Ibne Hishaam: 1/264] 

Sawaal: Hamaare Nabi ki kitni betiyaan theein? 
Jawaab: Hamaare Nabi ki chaar betiyaan theein; 
(1) Zainab, (2) Ruqaiyya*, (3) Umme Kulsum22, 
(4) Faatima. [Seeratun Nabavi Ibne Hishaam: 1/264] 


Sawaal: Hamaare Nabi“ ki umr mubaarak kitni thi? 
Jawaab: Hamaare Nabix“s ki umr mubaarak 63 saal 
thi. [Sahih Bukhaari : 4466] 

Sawaal: Hamaare Nabi“ ko nubuvvat kab mili? 
Jawaab: Hamaare Nabiz#s ko nubuvvat 40 saal ki 
umr mein mili. [Sahih Bukhaari: 3851] 


Sawaal: Arab ke log hamaare Nabis“ ko kya kehte the? 
Jawaab: Arab ke log hamaare Nabis#x ko Saadiq 


(sachcha) aur Ameen (amaanatdaar) kehte the. 
[Seeratun Nabavi Ibne Hishaam: 1/94] 


Sawaal: Hamaare Nabiz“s Makkah mein kitne saal rahe? 
Jawaab: Hamaare Nabis#= Makkah mein 53 saal 
rahe. [Sahih Bukhaari: 3851] 


Sawaal: Sab se aakhri nabi kaun hain? 
Jawaab: Sab se aakhri nabi Hazrat Muhammad“ 
hain. [Abu Daawood: 4252] 


Sawaal: Hamare Nabi“ Madinah mein kitne saal rahe? 
Jawaab: Hamare Nabi«“« Madinah mein 10 saal 
rahe. [Sahih Bukhari: 3851] 


Sawaal: Kya hamaare Nabi“ ke baad koi nabi aayega? 
Jawaab: Hamaare Nabi#* ke baad koi nabi nahin 
aayega. [Abu Dawud: 4252] 


Sawaal: Jin logon par nabi bheje jaate hain un logon ko 
kya kaha jaata hai? 
Jawaab: Jin logon par nabi bheje jaate hain un logon 
ko us nabi ki ummat kaha jaata hai. [Al qamoosul 
Muheet: Lafz Ummah] 


Sawaal: Ham kis Nabi ki ummat hain? 
Jawaab: Ham Hazrat Muhammad: ki ummat hain. 

Sawaal: Hamaare Nabi ka taallugq Arab ke kis qabeele 
se hai? 
Jawaab: Hamaare Nabi“ ka taallug Arab ke qabeele 
"Quraish" se hai. [Timizi : 3606] 


Sawaal: Hamaare Nabi*« ke naana ka naam kya hai? 
Jawaab: Hamaare Nabix#; ke naana ka naam 
"Wahab Bin Abde Munaaf" hai. [Seeratun Nabavi Ibne 
Hishaam: 1/238] 

Sawaal: Hamaare Nabi* ki naani ka naam kya hai? 
Jawaab: Hamaara Nabi: ki naani ka naam 
"Barrah" hai. [Seeratun Nabavi Ibne Hishaam: 1/238] 


Sawaal: Hamaare Nabiss ke waalid ka inteqaal kab 
huwa? 
Jawaab: Hamaare Nabis#x ke waalid ka inteqaal 
hamaare Nabix®: ki paidaaish se pehle huwa. 
[Seeratun Nabavi Ibne Hishaam: 1/294] 


Sawaal: Waalida ke inteqaal ke waqt hamaare Nabi ki 
umr kitni thi? 
Jawaab: Waalida ke inteqaal ke waqt hamaare 
Nabi“ ki umr chhe saal thi. [Seeratun Nabavi Ibne 
Hishaam: 1/305] 


Sawaal: Waalida ke inteqaal ka baad hamaare Nabiz# 
kis ke paas rahe? 
Jawaab: Waalida ke inteqaal ke baad hamaare 
Nabix#* apne daada Abdul Muttalib ke paas rahe. 
[Seeratun Nabavi Ibne Hishaam: 1/306] 

Sawaal: Daada ke inteqaal ke waqt hamaare Nabi ki 
umr kitni thi? 
Jawaab: Daada ke inteqaal ke waqt hamaare Nabi 
ki umr aathh saal thi. [Seeratun Nabavi Ibne Hishaam: 1/307] 


Sawaal: Daada ke inteqaal ke baad hamaare Nabi kis 
ke paas rahe? 
Jawaab: Daada ke inteqaal ke baad hamaare Nabi 


apne chacha Abu Taalib ke paas rahe. [Seeratun Nabavi 
Ibne Hishaam: 1/318] 


Sawaal: Hamaare Nabi* ki daadi ka naam kya hai? 
Jawaab: Hamaare Nabi“ ki daadi ka naam Faatima 
hai. [Seeratun Nabavi Ibne Hishaam: 1/318] 


Sawaal: Hamaare Nabi##: par pehli aayat kahaan naazil 
hui? 
Jawaab: Hamaare Nabi“ par pehli aayat "Gaar-e- 
Hira" mein naazil hui. [Seeratun Nabavi Ibne Hishaam: 2/70] 


Sawaal: Hamaare Nabi#®« Gaar-e-Hira main kya karte 
the? 
Jawaab: Hamaare Nabi“ Gaar e Hira mein Allah 
Taala ki ibaadat karte the. [Sahih Bukhari: 3] 


Sawaal: Dean ki khaatir ek jagah chhod kar doosri jagah 
chale jaane ko kya kehte hain? 
Jawaab: Deen ki khaatir ek jagah chhod kar doosri 
jagah chale jaane ko "Hijrat" kehte hain. [Tafseer-e- 
Qurtubi : 10/107] 

Sawaal: Musalmaan sab se pehle hijrat kar ke kahaan 
gaye? 
Jawaab: Musalmaan sab se pehle hijrat kar ke mulk- 
e-"Habshah" gaye. [Seeratun Nabavi Ibne Hishaam: 2/164] 


Sawaal: Musalmaan doosri hijrat kar ke kahaan gaye? 
Jawaab: Musalmaan doosri hijrat kar ke "Madeenah 
Munavwvarah" gaye. [Seeratun Nabavi Ibne Hishaam: 2/314] 


Sawaal: Hamaare Nabis“* ne kis maheene mein hijrat 
farmaayi? 
Jawaab: Hamaare Nabi: me Rabiul awwal ke 
maheene mein hijrat farmaayi. [Seeratun Nabavi: 2/232] 


Sawaal: Madeenah Munavvarah mein Islaam kab 
phaila? 
Jawaab: Madeenah Munavwvarah mein Islaam hirat 
se 2 saal pehle phaila. 


Sawaal: Hijrat ke waqt hamaare Nabizs ke saath kaun 
the? 
Jawaab: Hijrat ke waqt hamaare Nabi#*: ke saath 
Hazrat Abu bakr2= the. [Seeratun Nabavi Ibne Hishaam: 3/11] 


Sawaal: Hamaare Nabi: Madeenah Munavvarah 
shaher mein kis din daakhil huwe? 
Jawaab: Hamaare Nabi“; Madeenah Munavvarah 


shaher mein juma ke din daakhil huwe. [Seeratun 
Nabavi Ibne Hishaam: 3/22] 


Sawaal: Madeenah Munawarah mein hamaare Nabi 
kin ke mehmaan rahe? 
Jawaab: Madeenah Munawarah mein hamaare 

Nabiz2s Hazrat Abu Ayyub Ansaari#z ke mehmaan 
rahe. [Seeratun Nabavi Ibne Hishaam: 3/24] 


Sawaal: Hamaare Nabiz£= ne Madeenah Munavwvarah 
pahonch kar pehla kaam kya kiya? 
Jawaab: Hamare Nabi#s ne Madeenah Munavwvarah 
pahonch kar sab se pehle masjid banwaane ka kaam 
kiya. [Seeratun Nabavi Ibne Hishaam: 3/24] 


Sawaal: Us masjid ko kya kehte hain? 
Jawaab: Us masjid ko "Masjid-e-Nabavi" kehte hain. 
[Mirqaatul Mafaateeh: 2/417] 


Sawaal: Madeenah Munawarah hijrat karne waale 
sahaaba-e-kiraam2 ko kya kehte hain? 
Jawaab: Madeenah Munawarah hijrat karne waale 
sahaaba-e-kiraamz2 ko "Muhaajireen" kehte hain. 
[Tafseer-e-Khaazin: 3/54] 


Sawaal: Madeenah Munavvarah mein muhaajireen ki 
madad karne waale sahaaba-e-kiraam#2 ko kya kehte 
hain? 
Jawaab: Madeenah Munavwvarah mein muhaajireen 
ki madad karne waale sahaabae kiraam#= ko ‘Ansaar’ 
kehte hain. [Tafseer-e-Khaazin: 3/54] 


Sawaal: Hamaare Nabi##* ne haj kab kiya? 
Jawaab: Hamaare Nabi#®s ne san 10 hijri main haj 
kiya. [Al bidaayah Wannihaayah: 5/109] 


Sawaal: Us haj ko kya kehte hain? 
Jawaab: Us haj ko "Hajjatul-Wada" kehte hain. [Al 
bidaayah Wannihaayah: 5/109] 

